Shannon Lucid

I Shannon Matilda Wells Lucid (míbayit 14 ya ing Enero 1943) métung yang Americanang bioquímica (biochemist) ampóng retiradang astronaut ning NASA. Mékata-limá né sínulagpó king kalapdan (space), kayábe né ing malambat a misión king Rusong space station a Mir anyang 1996, at yá kabud ing Americanang tínuknang king Mir. Manibat anyang 1996 anggang 2007, i Lucid ing tínalan king record para king pékamakábang panaun king kalapdan ning métung a Americanu ampó ning métung a babáyi. Mírínan yang Congressional Space Medal of Honor anyang Diciembre 1996, ing kapúlung táwu ampong múmúnang babáying mírínan kaníting galal.